4

ISIGIDIMI SAMAXOSA, OCTOBER 1, 1877.

yacela ukuba u-Ngonyama aqube okwake. Upendule ngelizwi lokudela eteta kakulu esiti yena unokwenza into ayi tandayo ngabantu bake ngapandle kokuba abekise into ku Mantyi.

Imantyi imkumbuze u-Ngonyama ukuba ungumntu we Nkosazana, apa apo akoyo kuse Koloni, apo imiteto isezandleni ze Mantyi, imini zenkosi zama Xosa nemiteto yama Xosa zidlule, ngokoke akanagunya lobukosi pezu kwabantu bake, akanakubadla ngokutanda kwake. U-Mr. Brownlee ne Mantyi babe mcacisele u-Ngonyama kwaku dala, ukuba uyi fama nje kodwa. Ukutinjwa kwenkomo nokuxelwa kwenye akunakuvunyelwa, akumi ngomteto. Zonke ezonkomo mazi buyiselwe iti exeliweyo ihlaulwe. Ukuba u-Mata unga lingatetwa ityala lake makeze kubiza indleko zake ematyaleni.

U-Ngonyama usuke wati ngelizwi lokudela, Esisi- gwebo sanamhla siya kubanga ukupalazwa kwegazi. Akuko tyala limbi linje liya kubuya lize pambi kwe Mantyi. U-Mata akasayi kulizisa apa ityala lake; ityala eliya kulandela liya kuba lelokubulala. Nditi kuya kufa abantu ukuba izigwebo zam ziza kubekwa bucala. Andikolisekile—kuya kupalala igazi.

Imantyi ipendule ngeliti:—Ukuba kufe umntu, umbulali uya kuxonywa ngentamo. Wena Ngonyama akuteti nje ngendoda, utetisa kwe nxila—ngeuzidanela. Ulibele apo ukona nokuba uteta nabanina. Ndiqinisekile ukuba ube usela. Ndiya qokela nditi kumbula ukuba Imantyi ikupela kwe nkosi pezu kontsundu njengapezu komhlope, wena upantsi komteto wama Ngesi osezandleni zabanikwe igunya ngu Rulumeni; akunamandla wena akunapunya; ungumkoloni nje kodwa, ufanele ukuyi tobela imiteto yeli lizwe. Londawo wawuyi caciselwe kwakudala. Ndiya kuxelela mhlope ukuba xa uza apa eofisini useluvela enkanti ndiya kukugxota. Ukuba ubuye wapinda wapula umteto ndiya kutumela amapolisa aye kukubamba ; ukuba akuzipati ngokufanelekileyo ndiya kukohlwaya ndikufake etolongweni. Ndikunika umteto wokuba uzibuyisele ezonkomo umhlaule u-Mangangxa ngaleyo ixeliweyo, ukuba akukwenzi oko wobona. Uze ungabuye uze apa ukuba akukwazi kuzipata. Puma.

Ipumile inkosi kunye namapakati ayo bedanile.

Ngemini elandelayo kufike amadoda amane eze kuxela ukuba inkomo ezo ziya kubuyiselwa nokuba u-Mata uya kulizisa apa ityala lake.

Ngemini esemva kwaleyo kufike inkosi leyo ihamba namapakati ayo, ize kucela uxolo ngokuzipata kwayo. Ite ilusizi kakulu nangezinto' eyazitetayo ke “ njengomntwana icela uxolo kuyise.” Imantyi inike isiyalo yati iyamxolela ukuba uya kutembisa ukuzipata kakuhle ngemini ezizayo. Utembise njalo yapela ke lonto wapuma.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani betu, asitsho nokuti siyavumelana nazo zonke incwadi zabo esizishicilelayo.*

Cunningham, Toleni, August 26, 1877.

Nkosi, Mhleli we *Sigidimi* sebandla lakowetu Ndiyakucela. ingumhla wokuqala ukucela, ndikudinise ngokucaza nokuhlela wahlulahlule inteto yam uyimise ngemfanelo efanelekileyo ukuleswa engaleswa ngako. Ndikucela ndisiti bala ngazo indaba ezibuxoki nenyaniso. Nditi zibuxoki kuba ke kwatiwa asiviyo nyaniso ukuba liyafa kwa Gcaleka. Lifile kalokunje, kuba nokuba lidabi sekufe abantu abali- nani.

Kute ngolwe Sihlanu evekini ngomhla wesitatu ku August kwehla ngesiqupe isipitipiti pakati komfo wako Latete nomfo wase Mbo.

Ukusa, nentswela ntelekelelo yokuswelukucinga nenqondo kwanokubamba iziyalo zamakosi abo abantu. Kwati bekuko ntwana bati ngumgidi ukuyibiza, into eyonakalisayo kuba idibana nobutywala nezinto ezininzi ezikohlakeleyo. Kubekoke kwafa imipefumlo ngapandle kwesizatu. Kubenjeke kuba kuhla ukusa nokucayita ukuswelukuqonda: zonke ezizinto zimbi zibangwe yilento ibutywala.

Mandingene endabeni endiza kuyiteta. Kute kwaqubulana ngobo busuku balomini sendiyitetile lomadoda omabini u-Mgcaleka ne Mfengu, ngoku-

ti kusuke kwesika Mapasa amadodana aze emgidini apo ema Mfengwini kwesika Qenqa asele kuhlwe. Kutiweke kwakuhlwa godukani sezimkile izizwe kutshiwo ke ngomnye urn Gcaleka kubamelwane bake. Lomntu utshoyokwamanye ekwangum Gcaleka. Bate bona kanirole utywala ukuze simke atike lommelwane wama Mfengu kuba ubalelwe yena ngarna Mfengu arole ibekude, atike umntu kaloku godukani. Bati seuzenza Imfengu nawe mbeteni, kutsho ke inkosana ehamba noludodana engumza- Iwana ka Mapasa; seluqnma utuli kwayoko ati umntu gcima umlilo siwabete kuhle ama Mfengu kubake akusahluke Mgcaleka na Mfengu kuba akubonakali. Kuvati qwenge sekusalele indodana kuma Gcaleka seyifile kwati kuya kuwezwa Tgcuwa kwaqukulwa omnye kwa k. ma Gcaleka kanti kubetwe babatatu omnye keselefile ababini basapilile. Kwasa bemfaka esixotyeni.

Ngo Mgqibelo kwasa euhlaba umntu kwa Gcaleka hayi noko akwabiko nto. Kwasa iba yi Cawa za pitizela indaba zaqala ngolwe Sihlanu olo kwasa ngo Mvulo, kwasa ngolwe Sibini, kwasa ngolwe Sitatu esiti umntu seke yadibana, bati abanye iqalene ngolwe Sitatu. Ke kuse ngolwe Sine ewubetaumntu esiti induluke kwayizolo yakuma nge Gcuwa esikolweni yakuma nge Tongwane emazantsi ne Gcuwa ibambene, iqalwe kwayizolo, atsho umntu awuhlabe kakulu uye kuma ezantsi kuti e-Toleni; kupitizele amadoda kanti ke zisabe kwayizolo ngolwe Sitatu sezitontelene kwelitafa lika Ndabakazi ne Tole, kwayi- nkomo kwayinkomo kwatitsu. Aseleputuma amado­da, umfundisi wabamba ihashe ukuya kukangela. Intonike mhlobo ndakutitya kwesika Ndabakazi nesase Ceru isikolo ndafika kuma Tongwane koma Bawa. Masendisiti kwehla kwakuma ngokungena kwe Gcuwa lingena e-Nciba zisaba ukukumbula kwa Blythswood. Veka inkuku nebangu emanxoweni.

Masendinqumla kuba lembali inde kakulu ukusuka kwayo ekuqaleni ize kufika kule yanamhla indawo. Kuko nendawo ezingagqalekiyo. Nditi ke yaqubisana kwadutyulwa amabini kuma Mfengu kwatinjwa imizi esibozo.

Mandize kweyanamhla indaba ngolwe Sihlanu evekini August 25. 1877, yaqubisana ngebaqo kwaxana bekusaza kutetwa ngo Mvulo ngezi zenkomo ezingapumiyo ku Sarili akuba enteuku ntatu efikile amapolisa kwasekungeneni kwe Bawa lingena e-Gcuwa ukutshona kwalo ilanga. Mandinqumlele usazakuziva ezona ndaba zizizo. Kwafa kuma Mfengu 7 kuma Gcaleka 20 aqungquluzileyo. Eyesibozo kuma Mfengu ayiqondeki kodwa asixenxe ayaqondeka.

C. Kupb.

Clarkebury, August 24, 1877.

Mhlekazi, ndincede undifakele lamazwana ambaIwa kwelipepa letyala, ndifuna ukubekisa kumawetu onke amasango ngamasango ngetuba lalenteto ka Rev. P. J. Mzimba, neka Rev. E. J. Warner. Nditi mawetu kuya kutiwani na kobu bunyaniso bunje ukubengezwa kwabo ubuhedeni bamawetu, endikolwayo ukuba kunje kanye. Lento inobunqina obumhlope. Ukuzinza kwayo inzulu, kufuneka amadoda afana no Elija kwano Stephen bona bati beqaqazela wayesiti nifumana niqaqazela nifana noyihlo benu nina bantamo zilukuni. Libala labo elo andinaku- nceda ati umntu efana noyise nditi ngakuba abatandi ukufaniswa nabo sendivuma nditi abafani kanti nali ibala. Bangazikupa imbokodo wati niyafana noyihlo nalo ibala entanyeni; umntu akanakulahlula na ihlungulu ngebala kwihobe, wayengati utsho umfelinyaniso bazalwana nodade.

Kufuneka amadoda awoyikela ukuti hleze umsebenzi wam ube uzindiza kuze kuti ngemini yempindezelo mhla iya kudluliswa emlilweni imisebenzi yamadoda owam ube zindiza ndize ndiye ngentloni pambi kwemvana, ukuba longcamango aziko kuzo induna zemikosi ndinosizi ukuti fana nizixamla ukuteta ngalamasiko aqalekisekileyo abangele obubudodo bungenampumelelo koluhlanga. Amasiko agxota uloyiko nakobefuna ukuba nalo ngenxa yegazi le- mvana, kanti kutiwa ukoyika u-Yehova siqalo sobu- lumko. Akuko busela, bugqite ulobolo nolwaluko nobutywala bungumtombo wokupalala kwegazi kwi- ndawo ezininzi bukupe uloyiko Iuka Yehova empe- fumlweni wabakolwayo. Ungafika besiti asilobolisi, asibatumi,onyanabetu,sabuyeka utywala ngamaxesha atile. Bade ikolwe inxenye yabafundisi bengena-

bunqina bumhlope kanti kwavunywa ngomlomo ukuba sibuyekile bati abanye babuyeke intsukwana ezimbalwakanti; inkomo zitwetwiswa ebusuku ezinye kutiwe lucelo kuxokwa kuba akuko mntu ongati ecela into komnye aziqashele ati ndipe inkomo ezi 8 nokuba zi 9, azati akupiwa 4 zingabiko ezi 5 ati hai ndifuna mna 9. Lucelo na olo Iwaka Iwabaliswa pina, zo ike izinto zinamabali azo kaubalise olo celo. Lulobolo tina into esiyaziyo ukuba kumiswa inani zekuti ukuba alipumi elonani zingatatwa kutiwe kumtunywa hamba uye kwakona uti mazipume ezi 8, sobanika ixesha. Umceli yena uxoliswa nalusatshazana. Enye into umveni akanagunya lokucela kusomfazi inkomo ezi 9 nezi 7 uxoliswa nokuba upiwe itolana angatsho ukuti hayi ndipeni 4, nezi 5, lento kupela kukulomtazi abantu abanegunya. Hayi uhanahaniso lusoyikeka ngomhla we Nkosi kufuneka kwa abapati babantu bengabo abayikange- layo lenkohliso. Enye into tina bangafundanga sikohliwe ukuteta ngezizinto kufanele wena mfo ka Mzimba; tina kutiwayinxenyesicita ubuntu babantu. Kodwa ndikohliwe ukuba kumana ukufunwa ituba lokukupa lamasiko iminyakanyaka lingafunyanwa kanti indlela yahlahlwa ngabeza nalo apa e-Africa betunywa yi Nkosi yabo ibanike nomyalelo wokuti hambani niye kuzenza abadisipile zonke intlanga. Obubudisipile ababubuzanga enkosini apo ukuba kukutinina ukuzenza abadisipile intlanga, ngetuba lokuba ubudisipile obo yinto abayaziyo kubo ngokwabo kuba ngebengavumanga ukutunywa into abayakukohlwa ukuyenza.

Kananjalo abafundisi banemitshato yabo ekufanele ukuba iramente ifakwe kuyo ngegunya kutiwe nina makolwa eyenu indlela siti yibani ngabalandeli betu abafundisi abangenanga ngesango yinina lento ngati bayoyika ukutsho. Bayalobola yinina bona; ukuba abaloboli yiyipina into emana icingwa lento izakubangela ukuba kutandatyuzwe.

Mandipele kwelilizwi zinkosi zam bafundisi bam msani ukuhamba nedwa kwenye indlela ize iramente zenu zihambe kwenye. Nohlangana pina nazo?

Wakulo Vazidlule.

UMMANGALISO.

British Basutoland,
Morijah, 23, July 1877.

Nkosi Mhleli we *Sigidimi,* ndifakele lamazwana am, epepeni lako, elibekekileyo.

Tina belilizwe lapesheya kwe Gqili sisandukubona ummangaliso.

Kute malunga nemini ye 6 ka July, lamaxa kutyiwayo, siti bantsundu, kwegqi inkwenkwezi ngasempumalanga yati lenkwenkwezi yakufika pezukwezintaba kutiwa zi Kwatlamba, (“Drakensberg”) yenza umsila omde, ongabanga nakukangeleka kwababebonela, ibehle yacima, yatshabalala kamsinya ; kodwa ke, kute emveni kokuti tshabalala kwayo, kwava- kala isandi entabeni esabeta kwavuka nababeqala ukulala! yati lentaba, kuba ilutyukata olude kunene, olungenamiti, kupela ngamatye, nequnde yafankungu, yanga iyashukuma nokushukuma ngalongxolo, kwecwaka, zole tu. Bate Abesutu besoyika—“Che kimitlolo wanete” (Hayi ngumangaliso wenyaniso.) Ute umfundisi wabo, wenkonzo yamakatoli, lowo nalowo makeve ngompefumlo namhla imini yomgwebo ifikile.” Nanamhla ayikaziwa ukuba lonto yayiyinina kuba ukukanya kusaqala kwelilizwe, azikafiki izazi ezinokupengulula into ezinje.

S. B. Msekelezile

Grahamstown, September 3, 1877.

Idabi lentonga ebelise Rini belingomhla 30 ka August 1877 pakati kwa Mamfengu na Maxosa agxotwa ama Mfengu. Ite isandukugxotana afika amapolisa namadindala ayibuta yomibini ayidiba ngetolongo amadoda amashumi 62. Ewonke ama Xosa emashumi mane ama Mfengu ema 22. Kuteke kwakubuzwa isizatu asabiko yangulowo wati ndite ndihamba esitilateni ndeva sendibetwa, ite ke Imantyi ngapandle kwabatatu impi le yonke inetyala, utshoke wabayala pambi kokuba awise isigwebo wati ndinentloni ukunibona niziswe apa ngento enje nibonakala ningamadoda afanelekileyo, ninezibonda zenu eningati ukuba ninento ezinixakanisileyo niye kuzibika kuzo asikuko nokuba ndinentloni ngani ndidanile